**Norges Bilsportforbund** (**NBF**) er en norsk forening som organiserer bilsport i Norge.

NBF ble stiftet som Nevnden for Automobilsport i Norge i 1932. Det var bilorganisasjonen Kongelig Norsk Automobilklub (KNA) som var stifter, og som like etter inviterte Norges Automobil-Forbund (NAF) og Norsk Motor Klubb (NMK) med som medlemmer i det som fra 1984 heter Norges Bilsportforbund. NAF Motorsport eksisterer ikke lenger, og flere av NAF-klubbene gikk da inn i Frittstående Motorsportsklubber (FMK), som også er en del av NBF.

Historikk
---------

Det var KNA som startet med bilsport i Norge. Klubben ble stiftet i 1907 og arrangerte i 1912 det første billøpet i Norge. Det var et israce på Bunnefjorden sør for Oslo. Mens man i dag arbeider intenst med markedsføring for å få publikum til bilsporten var situasjonen en ganske annen den gang. Det kom 10 000 mennesker til løpet på Bunnefjorden. Alt ble kaos og løpet måtte avlyses. Arrangøren fikk kritikk i media for å ha drevet en for omfattende markedsføring av løpet, en problemstilling som er ganske vanskelig å fatte i dag.[]

Det gikk to år før KNA igjen forsøkte seg som billøpsarrangør. Da valgte man også å bytte fra baneløp til pålitelighetsløp. Med start fra Frogner stadion i Oslo 21. juni 1914 ble det kjørt løp fra Oslo over Grua, til Hønefoss, Kongsberg, Skien, Larvik og Drammen. Det ble en suksess. Igjen var publikumsinteressen stor, og store folkemengder møtte frem langs løypa. 

Etter hvert ble NAF og NMK også stiftet. Derfor valgte KNA i 1932 å gå sammen med disse om å danne Nevnden for Automobilsport i Norge. Etter hvert kom også Motorførernes Avholdsforbund med som «aksjonær». 

I dag er det fortsatt disse fire organisasjonene sammen med American Car Club of Norway (AMCAR) som utgjør eierskapet i det som nå heter Norges Bilsportforbund. 

Det er fortsatt KNA som har den internasjonale representasjonen for bilsport i Norge gjennom Det internasjonale bilsportforbundet (FIA), men denne er delegert til NBF. FIA er det internasjonale bilsportforbundet som administrerer alle internasjonale mesterskap fra Formel 1 og nedover. Det er også FIA som lager alle internasjonale regelverk.

Utviklingen har vært stor for bilsporten i Norge, og det desiderte høydepunktet i forbundets historie var da Petter Solberg ble verdensmester i rally i 2003.[] Andre kjente norske bilsportutøvere er blant annet Martin Schanche, som ble Europamester i rallycross flere ganger, samt Dennis Hauger som i 2021 vant FIA Formel 3. 

NAF gikk ut av Norges Bilsportforbund i 2016 med virkning fra og med 2017. Flere av NAF-klubbene gikk da inn i Frittstående Motorsportsklubber (FMK), som også en av flere deler av NBF. FMK ble etablert. 18 mars 2017, og er en «hovedorganiasjon med medlemsklubber tilsluttet NBF».[*klargjør*]

«Årets Bilsportutøver»
----------------------

Norges Bilsportforbund innførte kåringen av «Årets Bilsportutøver» i 1988:

 

|  |  |  |
| --- | --- | --- |
| * Bjørn Skogstad (1988)
* Harald Huysman (1989)
* Liv Berstad (1990)
* Martin Schanche (1991 og 1995)
* Roar Vannebo (1992)
* Ludvig Hunsbedt (1993 og 1997)
* Tommy Rustad (1994 og 2000)
* Eivind Opland (1996 og 1998)

  | * Henning Solberg (1999)
* Petter Solberg (1999, 2001, 2002 og 2003)
* Harald Sachweh (2004)
* Anders Krohn (2005 og 2008)
* Frode Holte (2006)
* Mads Østberg (2007 og 2020)
* Mats Lysen (2009)
* Sverre Isachsen (2010 og 2011)
* Andreas Bakkerud (2011 og 2019)
* Lars Øivind Enerberg (2011)

  | * Andreas Mikkelsen (2012 og 2016)
* Ola Fløene (2012)
* Emil Antonsen (2013)
* Petter Solberg (2014)
* Fredric Aasbø (2015 og 2022)
* Anders Jæger (2016)
* Dennis Olsen (2017)
* Christian Krognes (2018)
* Torstein Eriksen (2017)
* Dennis Hauger (2021)

  |

«Årets Bilsporttalent»
----------------------

Norges Bilsportforbund innførte kåringen av «Årets Bilsporttalent» i 2007:

 

|  |  |  |
| --- | --- | --- |
| * Pål Varhaugd (2007)
* Thomas Eidjord (2008)
* Marius Aasen (2009)
* Andreas Bakkerud (2010)
* Øystein Helgheim (2011)
* Dennis Olsen (2012)

  | * Henrik Furuseth (2013)
* Thomas Bryntesson (2014)
* Henrik M. Krogstad (2015)
* Mads Emil Siljehaugn (2016)
* Theodor Olsen (2017)
* Emil Heyerdahl (2018)

  | * Sivert Svardal (2019)
* Ola Jr. Nore (2020)
* Martinius Stenshorne (2021)
* Tobias Grandum Spangen (2022)

  |

Se også
-------

* Liste over racerbaner i Norge
* Kongelig Norsk Automobilklub og Norsk Motor Klubb, medlemmer i Norges Bilsportforbund
* Norges Motorsportforbund
* Frittstående Motorsportsklubber

Referanser
----------

1. ↑  «Historikk». Arkivert fra originalen 2. juli 2012. Besøkt 29. august 2012.
2. ↑  «Historikk om NBF». Arkivert fra originalen 2. juli 2012. Besøkt 29. august 2012.
3. 1 2  «OM OSS | fmk». *web.archive.org*. 2. august 2021. Archived from the original on 2. august 2021. Besøkt 29. juni 2023. CS1-vedlikehold: Uheldig URL (link)
4. ↑  «NAF trekker seg ut av Norges Bilsportforbund». Arkivert fra originalen 25. juli 2021. Besøkt 9. september 2020.
5. ↑  NAF og norsk bilsport - Norsk bilsport
6. ↑  «Hjem». *fmk* **(norsk)**. Besøkt 29. juni 2023.
7. ↑  «Anders Krohn - "Årets Bilsportutøver"». Bilforlaget. 20. november 2005. Besøkt 4. juli 2023.
8. ↑  «Årets Bilsportutøver». Norges Bilsport Forbund. Besøkt 9. juli 2023.

Eksterne lenker
---------------

Hjemmeside